Hemayel Martina

Hemayel Michael Anthony Martina (☆ 24 di òktober 1990 - † 29 di yanüari 2011 na Kòrsou) tabata un poeta di Kòrsou. Durante su bida kortiko su talento komo poeta i pensamentunan spiritual tabata un simbolo i ehempel pa e generashon di hóbennan na Kòrsou. 

 Biografia 
Durante su estudio na International School of Curaçao, Martina di 17 aña a kuminsá skirbi poema dirigí na hóbennan. Tres aña despues a publiká un kolekshon di 39 poema den e buki titulá: Ansestro Preokupá Sosegá / Worried Ancestor Rest in Peace. Kada poema a aparesé banda di otro na papiamentu i ingles. E poemanan ta explorá polítika, músika, deporte i diferente personahe ku a hasi kontribushon importante na Kòrsou, manera René Römer, Angel Job, Maria Boskaljon i Efraïn Jonckheer.Rosabelle Illes, Crisen Schorea, Levi Silvanie, "Ansestro Preokupa Sosega paso Ami ta Korsou",
August 18, 2015; the text of this post archivá riba 14 di yanüari 2016Hemayel Martina ta presentá: ”Ansestro prekupá, sosegá” (in Dutch and English); archivá riba 14 di yanüari 2016Boek Hemayel Martina, Antilliaans Dagblad (25 di okober 2010) Nan tabata un himno di alabanza pa e isla i su hendenan, pero sin resortá na nashonalismo siegu. Martina tabata rekonosé e diversidat di Kòrsou, sin laga afó su herensia afrokurasoleño.

Despues di a biba pa un tempu na Leiden, Hulanda, i a sigui su edukashon universitario na Webster University na Leiden,Two Webster Students Publish Books, November 28, 2010, Webster University; this is an archive snapshot of a page that is no longer available on Webster's website el a bishitá Kòrsou huntu ku e músiko i amigu Levi Silvanie. Huntu nan a organisá un anochi di poesia i músika na televishon lokalPoet of Curaçao: Hemayel Martina interviewe by Lee Bob Black i a presentá na diferente lugá kombinando poesia di Martina ku e músika di Silvanie.RNW: Dichter Hemayel Martina omgekomen bij auto-ongeluk Tambe el a hasi un gira pa Suráfrika na desèmber 2010.Anne de Graaf, "Hemayel Martina: 12 October 1990 - 29 January 2011", archivá riba 14 di yanüari 2016

Dia 29 di yanüari 2011, na edat di 20 aña durante un gira na Kòrsou, Martina a fayesé trágikamente di heridanan ku el a sufri den un aksidente di outo. El a ser dera na Kòrsou."Hemayel Martina had een missie" (in Dutch), Radio Nederland Wereldomroep (RNW); archived September 29, 2012

Despues di su fayesementu a funda Fundashon Hemayel M.A. Martina, dediká na keda inspirá i empoderá e hubentut di Kòrsou pa ta kontribuidónan aktivo na desaroyo di nan sosiedat. Na april 2021 e konkurso Arte di Palabra di e islanan ABC a wòrdu dediká na Hemayel Martina.Finale Arte di Palabra Póstumo a sali publiká Na mi manera, un di dos kolekshon di poema.

 Obra  
 2010 - Ansestro Preokupá Sosegá / Worried Ancestor Rest in Peace 
 Na mi manera

 Link eksterno 
  Archivo di e wèpsait di Hemayel Martina (HemayelMartina.com).
  Archivo di e wèpsait di e buki Ancestro Preokupá Sosegá (AnsestroPreokupa.com). 
 Facebook di Hemayel Martina

Category:Poeta
Category:Hende
Category:Kòrsou